《九日同张西园登拨云峰》
清代·董榕

好是登高节，来穿雾窟行。云盘千磴仄，秋逼两峰清。

有寺藏莲萼，何人采菊英。僧雏能解事，历数上方名。

作者简介：清直隶丰润人，字念青，号竞岩，又号恒岩。一谓字桓岩，号谦山，又号繁露楼居士。雍正十三年(一作乾隆十二年)拔贡，历官金华、南昌、九江知府，皆有政声。善诗文，工书法。有《芝龛记传奇》、《浭阳集》。